Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: Az épületek energetikai jellemzõinek meghatározásáról szóló 7/2006. (V. 24.) TNM rendelet szerint új épületekre és
Paragraph Index: 1365

18. A közbeszerzésekhez kapcsolódó energiahatékonysági irányelvek kidolgozása és alkalmazása Az energiahatékonysági és környezetvédelmi szempontoknak prioritást kell adni a közbeszerzési eljárásokban. Ennek érdekében olyan iránymutatásokat kell kidolgozni, amelyek elõsegítik, hogy a közbeszerzési eljárások objektíven mérhetõ energiahatékonysági szempontrendszert és ehhez tartozó gazdasági értékelést is tartalmazzanak. A központosított közbeszerzések esetében energiatakarékos vagy nagyobb energiahatékonyságú termékek beszerzését kell meg valósítani. Az intézkedés jellege, idõbeli ütemezése: az iránymutatások kialakítása, a központosított közbeszerzések során kötelezõen alkalmazandó energiahatékonysági szempontok bevezetése 2010-ben; az iránymutatások alkalmazása 2011-ben Felelõs: az energiapolitikáért felelõs miniszter a környezetvédelemért felelõs miniszter az igazságügyért felelõs miniszter

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes